CELEX: 32022R0556
Language: da
Date: 2022-04-01 00:00:00
Title: Kommissionens gennemførelsesforordning (EU) 2022/556 af 1. april 2022 om tarifering af visse varer i den kombinerede nomenklatur

7.4.2022   
               
               
                  DA
               
               
                  Den Europæiske Unions Tidende
               
               
                  L 108/13
               
            
         KOMMISSIONENS GENNEMFØRELSESFORORDNING (EU) 2022/556
         af 1. april 2022
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. april 2022.
            
               
                  På Kommissionens vegne
               
               
                  For formanden
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Et sæt, der beskrives som et »sammensat system til tandgenopbygning«, der er i detailsalgspakning i en papæske, hvori alle elementer foreligger sammen med en brugsanvisning.
                        Sættet består af:
                     
                     
                        3006 40 00 
                     
                     
                        Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bestemmelse 4 f) til kapitel 30 og teksten til KN-kode 3006  og 3006 40 00 .
                        Tarifering under pos. 9021  er udelukket, da varen ikke er et præfabrikeret produkt (f.eks. en krone), der ligner en defekt kropsdel (se også de forklarende bemærkninger til HS, pos. 9021 , afsnit III, første afsnit, og del B, punkt 4), og andet afsnit, første punktum).
                        De kompositmaterialer, der er påfyldt sprøjter, er karaktergivende for sættet. De kan anvendes i tandplejen som tandfyldninger, der henhører under pos. 3006  (bestemmelse 4 f) til kapitel 30, se også ovennævnte forklarende bemærkninger til HS, pos. 9021 , afsnit III, del B, andet afsnit, første punktum).
                        Tarifering under pos. 3824  og pos. 3906  er udelukket, da varen mere specifikt er omfattet af bestemmelse 4 f) til kapitel 30 som tandfyldningsmiddel.
                        Produktet skal derfor tariferes under KN-kode 3006 40 00  som andre tandfyldningsmidler.
                     
                  
                        
                                    —
                                 
                                 
                                    ugennemsigtige pastaer
                                 
                              
                     
                        (2 × 2ml)
                     
                  
                        
                                    —
                                 
                                 
                                    gennemsigtige pastaer til tand, tandhals og incisal
                                 
                              
                     
                        (4 × 4g)
                     
                  
                        
                                    —
                                 
                                 
                                    metallim
                                 
                              
                     
                        (1 × 7ml)
                     
                  
                        
                                    —
                                 
                                 
                                    pensel (1 håndtag + 10 spidser)
                                 
                              
                                    —
                                 
                                 
                                    engangsblandingsskål
                                 
                              
                                    —
                                 
                                 
                                    papirblok
                                 
                              
                                    —
                                 
                                 
                                    lysisolerende dæksel.
                                 
                              
                  
                        Pastaerne, som er kompositmaterialer, er baseret på methacrylater og et uorganisk fyldstof og foreligger i sprøjter, der er klar til brug.
                        Metallimen er en et flydende klæbestof, som binder metaller og kompositmaterialer sammen.
                        Komponenterne i sættet foreligger til samlet anvendelse i inden for tandpleje til fremstilling af kroner (midlertidige og permanente), broer, inlay, onlay, tynde tandfacader og tandkroner samt til reparation af tandgenopbygning og som tandfyldninger.